《周梅所携正仲再和借书韵见示次韵报之》
宋代·舒岳祥

少日从军辉绿縢，如今一室与云朋。低眉深闭车中妇，背俗空云木上罾。

何幸传衣归六祖，莫忘受记出燃灯。相期何止诗篇事，大节无亏誓饮冰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。